CELEX: 62016TN0671
Language: sl
Date: 2016-09-20 00:00:00
Title: Zadeva T-671/16: Tožba, vložena 20. septembra 2016 – Villeneuve/Komisija

14.11.2016   
            
            
               SL
            
            
               Uradni list Evropske unije
            
            
               C 419/52
            
         Tožba, vložena 20. septembra 2016 – Villeneuve/Komisija
   (Zadeva T-671/16)
   (2016/C 419/69)
   Jezik postopka: francoščina
   
      Stranki
   
   
      Tožeča stranka: Vincent Villeneuve (Montpellier, Francija) (zastopnik: C. Mourato, odvetnik)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               odločbo natečajne komisije za javni natečaj EPSO/AD/303/15 (AD7) z dne 5. novembra 2015 razglasi za nično v delu, v katerem se nanaša na tožečo stranko;
            
         
               —
            
            
               toženi stranki naloži plačilo stroškov postopka na tej stopnji na podlagi člena 134 Poslovnika Splošnega sodišča.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja štiri tožbene razloge.
   
               1.
            
            
               Prvi tožbeni razlog: kršitev obveznosti obrazložitve, ker v izpodbijani odločbi niso navedeni razlogi zaradi katerih naj tožeča stranka ne bi imela zadostnih delovnih izkušenj na področju, na katerega se natečaj nanaša, da bi se njeno kandidaturo pripustilo v naslednjo fazo natečaja.
            
         
               2.
            
            
               Drugi tožbeni razlog: očitna napaka pri presoji natečajne komisije, ker se preizkus minimalnih delovnih izkušenj na področju, na katerega se natečaj nanaša, ki ga je natečajna komisija opravila na začetku natečaja, ne more nanašati na njeno primernost za prosto delovno mesto in skladnost z merili za izbor, ki so v tem okviru določeni, saj se faza preizkusa izpolnjevanja pogojev za pristop nadaljuje v kasnejših fazah natečaja.
            
         
               3.
            
            
               Tretji tožbeni razlog: kršitev člena 27 in člena 29(1) Kadrovskih predpisov, člena 5 Priloge III h Kadrovskim predpisom ter točk 2.3 in 2.4 Splošnih pravil za javne natečaje, napake v postopku in posledična očitna napaka pri presoji.
            
         
               4.
            
            
               Četrti tožbeni razlog: kršitev načela enakega obravnavanja kandidatov glede na njihove kvalifikacije.